נעמי צוובנר

נעמי צוובנר (נולדה ב-19 בנובמבר 1980, י"א בכסלו ה'תשמ"א) היא עורכת וסופרת חרדית ישראלית. נולדה בשכונת הדר בחיפה וגדלה בשכונת בית וגן בירושלים. חניכת מוסדות בית יעקב בעיר. לאחר נישואיה בשנת 2000 החלה לפרסם תכנים בעיתונות החרדית. כתבה את הטור הפותח במוסף הנשים "פנינים" של העיתון בקהילה. במוסף הבית לשעבר של יתד נאמן, "בית נאמן", פרסמה בהמשכים את ספרה "חכמת נשים", שהפך לאחד מספריה הבולטים. עם הפיכתו של המוסף למגזין "קטיפה", התמנתה ליועצת ספרותית של המגזין, ופרסמה מדי שבוע את המדור הפותח "רגעים", במקביל לכתיבת סיפור בהמשכים "אנשים אחים אנחנו". ב-2013 סיימה מסלול לימודי תסריטאות בבית הספר סם שפיגל לקולנוע ולטלוויזיה. במאי 2013 התמנתה לעורכת "תצפית", המגזין השבועי של עיתון הפלס. בכך הפכה לעורכת החרדית הראשונה בישראל העומדת בראש מגזין שאינו מגזין נשים. בדצמבר 2014 ערכה את הספר "הנבחרים" בהוצאת יפה נוף, הכולל סיפורים קצרים של סופרות חרדיות. בשנת 2017 החלה לפרסם את מדריך הכתיבה האינטרנטי "העשרת כותבים", דיוור שבועי שהפך לבלוג. ב 2018 החלה לפרסם בהמשכים את הטרילוגיה 'באשר הוא שם' העוסקת בקשר בין-דורי. גיבור הסיפור נושא את פצעי העבר שהשאירו בו הוריו ניצולי השואה ומעביר אותם לילדיו. הטרילוגיה מדלגת לסירוגין מהעבר להווה. היא מרבה לעסוק בנושאים בין-אישיים, זוגיות, הורות וקשרי רעות. ספרה "ורוח אחד לכל" עוסק במשולש ידידים שכל צלעותיו משפיעות זו על זו. "שבתי וקומי" עוסק באישה המסייעת לבן זוגה להשתקם נפשית. מלבד ספרות למבוגרים, פרסמה מספר רומנים לנוער, הבולטים שבהם "הזדמנות שנייה", ו"שביל בצד". ספריה "הזדמנות שנייה" ו"שביל בצד" עובדו למחזות. משנת 2023 עורכת את תוכנית הרדיו "מנדי ביתאן", בהגשת מנדי גרוזמן ואלי ביתאן, בתחנת "כאן מורשת" של תאגיד השידור הישראלי. צוובנר נשואה לרב יהודה ליב צוובנר, מצאצאי הרב אברהם שאג-צוובנר ובנו של הרב חיים אלעזר צוובנר, שהיה ראש ישיבת אור התלמוד בבני ברק. לזוג שישה ילדים והם מתגוררים בשכונת הר נוף בירושלים. רומנים: חכמת נשים, הוצאת רובינשטיין ספרים, 2013 ורוח אחד לכול, הוצאת יפה נוף, 2014 שבתי וקומי, הוצאת יפה נוף, 2020 סיפורים קצרים: מציאות, הוצאת יפה נוף, 2004 מציאות 2, הוצאת יפה נוף, 2005 נגיעות, הוצאת רובינשטיין ספרים, 2007 מקשיבים, הוצאת רובינשטיין ספרים, 2011 כוונות, הוצאת רובינשטיין ספרים, 2011 טרילוגיה: באשר הוא שם 1 סימני שאלה, הוצאת קולמוס, 2018 באשר הוא שם 2 סימני זיהוי, הוצאת יפה נוף, 2020 באשר הוא שם 3 סימני קריאה לנוער: שביל בצד, הוצאת רובינשטיין ספרים, 2000 הזדמנות שנייה, הוצאת רובינשטיין ספרים, 2006. יצא לאור באנגלית בשנת 2010 בתרגום: שינדל ויינבך קלעים, הוצאת רובינשטיין ספרים, 2010 מגדלור, הוצאת רובינשטיין ספרים, 2012 תחת שמות עט אחרים: קשר דם, הוצאת רובינשטיין ספרים, 2018 (תחת שם העט א. אונגר). יצא לאור באנגלית בשנת 2014 בהוצאת פלדהיים. תרגום: נחמה דייוויס מים שאין להם סוף, הוצאת רובינשטיין ספרים, 2014 (תחת שם העט א. אונגר) היום גדול, הוצאת רובינשטיין ספרים, 2011 (תחת שם העט יעל שפירא) רשימת הפרסומים של נעמי צוובנר, בקטלוג הספרייה הלאומית רשימת העבודות של נעמי צוובנר באתר בית הספר 'סם שפיגל' "העשרת כותבים", כתיבה ועריכה מאת נעמי צוובנר מאמרים מאת נעמי צוובנר, באתר הארץ עורכת הפלס בטור חריף ב"הארץ", באתר אקטואליק, 28 באפריל 2017 אלי ביתאן בשיחה עם נעמי צוובנר, עורכת התכנית, לרגל שבוע הספר. כאן מורשת, תאגיד השידור, 23 ביוני 2024 kikar.co.il בשיתוף 'שלושה סיפורים', ‏סדרת 'שלושה סיפורים': הסדרה שהחזירה את הילדים אל הספרים:, באתר כיכר השבת, 10 במאי 2018 נעמי צוובנר, דף שער בספרייה הלאומית "העשרת כותבים" ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נעמי צוובנר".